4. maí

4. maí er 124. dagur ársins (125. á hlaupári) samkvæmt gregoríska tímatalinu. 241 dagur er eftir af árinu.

Atburðir 
 1256 - Alexander 4. páfi gaf út páfabréf og stofnaði Ágústínusarregluna formlega.
 1460 - Portúgalskir sæfarar fundu Grænhöfðaeyjar.
 1471 - Rósastríðin: Orrustan við Tewkesbury átti sér stað þar sem Lancaster-ætt beið ósigur fyrir York-ætt. 
 1493 - Alexander 6. páfi gaf út páfabulluna Inter caetera þar sem því var lýst yfir að öll lönd sem fyndust vestan Asóreyja skyldu tilheyra Spáni.
 1631 - Þrjátíu ára stríðið: Svíar gerðu bandalag við Brandenburg.
 1803 - Bjarni Bjarnason og Steinunn Sveinsdóttir frá Sjöundá á Rauðasandi voru bæði dæmd til lífláts fyrir að myrða maka sína árinu áður. Steinunn dó í fangelsi í Reykjavík 1805, en Bjarni var fluttur til Noregs og hálshöggvinn þar síðar sama ár.
 1880 - Jón Sigurðsson forseti og Ingibjörg Einarsdóttir kona hans voru jarðsett í Reykjavík við hátíðlega athöfn. Þau höfðu bæði látist í Kaupmannahöfn í desember 1879.
 1886 - Blóðbaðið á Haymarket átti sér stað í Chicago.
 1904 - Vinna hófst við Panamaskurðinn.
 1915 - Einar Arnórsson varð ráðherra Íslands.
 1924 - Sumarólympíuleikar voru settir í París.
 1948 - Hvalstöðin í Hvalfirði hóf starfsemi.
 1970 - Blóðbaðið í Kent State: Fjórir námsmenn við Kent State University voru skotnir til bana af þjóðvarðliðum og níu særðir.
 1976 - Réttarhöld fóru fram yfir hægriöfgahreyfingunni Ordine Nuovo í Tórínó á Ítalíu: Níu voru dæmdir en 32 leystir undan sök.
 1978 - Kassingablóðbaðið átti sér stað í suðurhluta Angóla.
 1979 - Margaret Thatcher var fyrsta konan sem tók við embætti forsætisráðherra Bretlands.
 1981 - Hönd var grædd á stúlku eftir vinnuslys í fyrsta sinn á Íslandi.
 1981 - Samtök evrópskra laganema voru stofnuð í Vínarborg.
 1982 -  Breska herskipið HMS Sheffield varð fyrir Exocet-flugskeyti. 20 sjóliðar létust.
 1985 - Bobbysocks sigruðu Söngvakeppni evrópskra sjónvarpsstöðva fyrir Noreg með laginu „La det swinge“.
 1986 - Sólveig Lára Guðmundsdóttir varð fyrst íslenskra kvenna til að sigra í prestskosningum. Hún var kjörin prestur á Seltjarnarnesi.
 1988 - PEPCON-slysið átti sér stað í Nevada í Bandaríkjunum.
 1989 - Oliver North hlaut dóm fyrir þátttöku sína í Íran-Kontrahneykslinu.
 1990 - Stöð 2, Sýn og Bylgjan-Stjarnan ákváðu að sameina rekstur sinn sem gekk í gildi 1. ágúst sama ár.
 1990 - Lettland lýsti yfir sjálfstæði frá Sovétríkjunum.
 1991 - Sænska söngkonan Carola Häggkvist sigraði Söngvakeppni evrópskra sjónvarpsstöðva fyrir Svíþjóð með laginu „Fångad av en stormvind“. Framlag Íslands var lagið „Draumur um Nínu“ sem dúettinn Stefán & Eyfi fluttu.
 1993 - UNOSOM II tók við friðargæslu í Sómalíu af UNITAF.
 2000 - Tölvuvírusinn ILOVEYOU breiddist hratt um heiminn.
 2000 - 54 fórust þegar jarðskjálfti reið yfir Banggai í Indónesíu.
 2007 - Keilir, miðstöð vísinda, fræða og atvinnulífs var stofnuð við Keflavíkurflugvöll.
 2011 - Fyrstu tónleikarnir voru haldnir í tónlistarhúsinu Hörpu í Reykjavík. Sinfóníuhljómsveit Íslands lék undir stjórn Vladímírs Ashkenazys.
 2012 - Tvíbytnan Tûranor PlanetSolar varð fyrsti sólarorkuknúni báturinn sem lauk hnattsiglingu þegar hún kom í land í Mónakó eftir 584 daga siglingu.
 2019 - Krýningarhátíð Vajiralongkorns, konungs Taílands, hófst.
 2020 – Yfirvöld í Venesúela handtóku málaliða frá Silvercorp USA sem ætluðu sér að hrekja Nicolás Maduro úr embætti forseta.
 2020 – Hópur vísindamanna frá Bandaríkjunum og Kenía tilkynntu að þeir hefðu uppgötvað sníkjusvepp af ættkvíslinni Microsporidia sem kæmi í veg fyrir malaríusmit frá moskítóflugum.

Fædd 
 1008 - Hinrik 1. Frakkakonungur (d. 1060).
 1638 - Þorsteinn Geirsson, íslenskur kennari (d. 1689).
 1654 - Kangxi keisari í Kína (d. 1722).
 1655 - Bartolomeo Cristofori, ítalskur hljóðfærasmiður (d. 1731).
 1825 - Thomas Henry Huxley, enskur líffræðingur (d. 1895).
 1827 - John Hanning Speke, breskur landkönnuður (d. 1864).
 1833 - James Bradstreet Greenough, bandarískur fornfræðingur (d. 1901).
 1860 - Bogi Th. Melsteð, íslenskur sagnfræðingur (d. 1929).
 1928 - Hosni Mubarak, forseti Egyptalands (d. 2020)
 1929 - Audrey Hepburn, bresk leikkona (d. 1993).
 1934 - Tatiana Samoilova, rússnesk leikkona (d. 2014).
 1940 - Margrét Helga Jóhannsdóttir, íslensk leikkona.
 1944 - Roar Kvam, norskur tónlistarmaður.
 1948 - Ingólfur Margeirsson, íslenskur ritstjóri (d. 2011).
 1950 - Gestur Einar Jónasson, íslenskur leikari og útvarpsmaður.
 1968 - Julian Barratt, enskur leikari.
 1969 - Vitaliy Parakhnevych, sovéskur knattspyrnumaður.
 1970 - Ingólfur Júlíusson, íslenskur tónlistarmaður (d. 2013).
 1976 - Yasuhiro Hato, japanskur knattspyrnumaður.
 1980 - Masashi Oguro, japanskur knattspyrnumaður.
 1980 - Daisuke Ichikawa, japanskur knattspyrnumaður.
 1982 - Martin Ingi Sigurðsson, íslenskur læknir.
 1987 - Cesc Fabregas, spænskur knattspyrnumaður.

Dáin 
 1436 - Engelbrekt Engelbrektsson, sænsk frelsishetja.
 1677 - Isaac Barrow, enskur stærðfræðingur (f. 1630).
 1838 - Lorentz Angel Krieger, danskur embættismaður sem var stiftamtmaður á Íslandi (f. 1797).
 1938 - Carl von Ossietzky, þýskur friðarsinni og verðlaunahafi Friðarverðlauna Nóbels (f. 1889).
 1961 - Maurice Merleau-Ponty, franskur heimspekingur (f. 1908).
 1980 - Josip Broz Tito, forseti Júgóslavíu (f. 1892).
 1984 - Gestur Guðfinnsson, íslenskt skáld (f. 1910).
 2014 - Tatiana Samoilova, rússnesk leikkona (f. 1934).

Maí